Μαιτάφρασυ/Απώδωσυ δηαλώγον/Ιπωτητλησμώς pap_arios2016
Θα έλεγα ότι η καθεμία...
είχε το δικό της κίνητρο.
Δεν τις μάγεψα, ούτε τους έριξα GHB στο Red Bull.
Ρίξε τους ώμους πίσω.
Για την ακρίβεια, οι περισσότερες ήρθαν σε μένα...
αφού είδαν τις φωτογραφίες που είχα βγάλει.
Έτσι, τέλεια.
Δηλαδή ενθουσιάστηκαν τόσο με τη δουλειά σου...
που ήρθαν και σε παρακάλεσαν να τις φωτογραφίσεις γυμνές...
και μετά να ανεβάσεις τις φωτογραφίες τους στο ίντερνετ;
Δεν είναι πορνό, όπως πάτε να το παρουσιάσετε.
Έκανες σεξ με αυτά τα κορίτσια;
Υπήρχαν κανόνες.
Κανόνες; Αλήθεια;
Δεν φωτογράφιζα ποτέ την ίδια κοπέλα δύο φορές.
Δεν ανέβαζα ποτέ κάτι που θα μπορούσε ν' αποκαλύψει τα πρόσωπά τους.
Ήταν απλοί κανόνες που έφτιαξα
για να μην καταλήξω σε μια τέτοια κατάσταση.
Ο πιο σημαντικός κανόνας: όχι σεξ. Μόνο φωτογραφίες.
Εντοπίσαμε δέκα κορίτσια στο σάιτ. Είναι περίπου σωστό το νούμερο;
Μελένια Απόλαυση. Σατέν Ρουμπίνι.
Χρώμα του Σέρι.
Από πού τα βρήκες αυτά τα ονόματα;
Από κραγιόν.
Η αγαπημένη σου απόχρωση;
Και αφού δε μπορούμε να δούμε τα πρόσωπά τους...
γιατί δε μας λες εσύ ποια είναι στην πραγματικότητα;
Η συμφωνία ήταν τα ονόματά τους να μείνουν εκτός όλου αυτού.
Για ξαναπές, πόσες απ' αυτές ήταν ανήλικες;
Καμία δεν ήταν ανήλικη.
Το έχω πει άπειρες φορές. Είναι όλες στην ηλικία μου.
Μπορείς να το αποδείξεις;
Μισό λεπτό.
Θα του απαγγείλετε κατηγορίες ή όχι;
Αυτό προσπαθώ να καταλάβω.
Τι να καταλάβετε; Καμία δεν κατέθεσε μήνυση εναντίον του Τζόρνταν.
Και καμία δεν εμφανίστηκε να παραδεχτεί ότι είναι στο σάιτ.
Οπότε, το μόνο που θα καταφέρετε...
αν αυτό γίνει κεκλεισμένων των θυρών, είναι να καταστρέψετε τη φήμη του Κσάβιερ.
Για να μην αναφέρω το καλό σας οικογενειακό όνομα.
Σίγουρα ο Τύπος θα το λατρέψει, αλλά δε θα είναι προς το συμφέρον του Κσάβιερ.
Κοσμήτορα Μάλεν, από εσάς εξαρτάται. Αν θέλετε να το προχωρήσω, θα το κάνω.
Δε νομίζω ότι θα είναι απαραίτητο, ντετέκτιβ.
Τζόρνταν, μιλώντας εκ μέρους των γονιών σου κι εμένα...
πρέπει να πω ότι μας έφερες σε πολύ δύσκολη θέση.
Ο πατέρας σου έχει προσφέρει ανεκτίμητες συμβουλευτικές υπηρεσίες...
στο σχολείο όλα αυτά τα χρόνια...
για να μην αναφέρω την προσωπική μας φιλία.
Παρ' όλα αυτά, μετά από συζήτηση με τον διευθυντή και το διοικητικό συμβούλιο...
η μόνη λύση στην οποία καταλήξαμε είναι η αποβολή.
Κατά βάθος, δεν με ένοιαζε...
που με έδιωξαν για τις φωτογραφίες.
Ούτε που με πέταξαν εδώ. Στο Λύκειο Έτζερτον.
Τρία μίλια απ' το Κσάβιερ, αλλά έμοιαζε με εκατομμύριο.
Το όνομά μου είναι Τζόρνταν Γουέλς.
Το βιογραφικό μου θα έλεγε κάτι τέτοιο:
"Πλούσιος, προνομιούχος".
"Μελλοντικός γιατρός. Μελλοντικός δικηγόρος".
"Μελλοντικός κάποιος".
Θα ήταν ακριβές, αλλά ελλιπές.
Μάλλον δε θα περιλάμβανε το "μπερδεμένος, αναποφάσιστος"...
"χωρίς αυτοπεποίθηση".
Στα παιδιά σαν εμένα, τίποτα δε συμβαίνει τυχαία.
Είναι όλα πολύ "καλά προγραμματισμένα".
Στο Έτζερτον...
νόμιζα ότι θα μπορούσα να χαλαρώσω λίγο.
Τα αρχεία θα δείξουν ότι ξεκίνησα το νέο μου σχολείο στις 23 Σεπτεμβρίου.
Πήρα μερικά μαθήματα για "προχωρημένους".
Μπήκα στη λέσχη φωτογραφίας.
Σκέφτηκα να περνάω απαρατήρητος για λίγο καιρό.
Να γράψω τη δική μου ιστορία.
Τζόρνταν, Τζόρνταν.
Φυσικά, ο πατέρας μου είχε άλλες ιδέες.
Ναι.
Κοίτα αυτό.
Ναι, εντάξει. Κράτα με ενήμερο...
γιατί θέλω να έχω τελειώσει μέχρι την άλλη βδομάδα.
Εντάξει. Γεια.
Τι λες;
Είναι καλλιτεχνικό σχολείο για προβληματικά παιδιά;
Ναι.
Του οποίου η χρηματοδότηση έχει ανασταλεί.
Σκέφτομαι να αναλάβω την προεδρία του ιδρύματός τους.
Σκέφτηκα ότι θα μπορούσαμε να το συμπροεδρεύσουμε.
Δεν ξέρω τίποτα από προεδρία ιδρυμάτων, μπαμπά.
Και τι μ' αυτό;
Τζόρνταν.
Οι καλοί βαθμοί στη χημεία και την ιστορία...
μπορεί να σε βάλουν στην κορυφή...
αν στοχεύεις σε καριέρα σε καφετέρια...
αλλά αν στοχεύεις ψηλότερα, Τζόρνταν...
πρέπει να ξεχωρίσεις από το κοπάδι.
Εντάξει.
Η φίλη σου η Ντεζιρέ προήδρευσε στον "Χορό της Σοκολάτας" στη λέσχη πέρσι.
Γιατί δεν την παίρνεις τηλέφωνο; Ίσως θα μπορούσε να μας βοηθήσει.
Θα το σκεφτώ.
Θέλω να σιγουρευτώ ότι αξίζει τον χρόνο μου.
Πώς γίνεται να μην αξίζει; Μιλάμε για τη σωτηρία ενός καλλιτεχνικού σχολείου...
για τα παιδιά της πόλης. Έλα τώρα.
Δεν είναι για τα παιδιά. Αν είναι να αφιερώσω χρόνο...
θέλω να είμαι σίγουρη ότι το 'χεις πάρει στα σοβαρά.
Είμαι πολυάσχολη.
Είσαι ακόμα στο γραφείο του πατέρα σου;
Ναι. Είμαι επίσημα "Νέα Γενιά Επαγγελματιών της Δικαιοσύνης".
Που σημαίνει; Ένας ωραιοποιημένος τίτλος...
για κάποια που φέρνει καφέδες στους βοηθούς Εισαγγελέα;
Χα! Και μεσημεριανά.
Ναι, και παίρνω τα ρούχα τους απ' το καθαριστήριο.
Υπάρχουν πολλοί τρόποι να πολεμήσεις το έγκλημα.
Που μας φέρνει πάλι σε σένα.
Πώς σε έπεισε ο Μπεν γι' αυτό;
Αυτό;
Ναι, αυτό. Το καλλιτεχνικό πρότζεκτ, τα προβληματικά παιδιά.
Στοιχηματίζω ότι οι προσπάθειές σου να σαμποτάρεις τα πάντα, τον ξετρέλαναν.
Και μη μου πεις ότι δεν ισχύει αυτό.
Σε ξέρω. Κάποιες φορές καλύτερα κι από σένα.
Τότε, υποθέτω ότι ξέρεις και την απάντηση, Ντεζ.
Τζόρνταν, θέλουν απλώς το καλύτερο για σένα. Είναι τόσο κακό αυτό;
Υποθέτω πως όχι.
Το τράβηξες αυτό, σκύλα;
Αν ήσουν στον αγώνα εκείνο το βράδυ...
θα την είχες προσέξει κι εσύ.
Όλοι έχουμε τρόπους να δείχνουμε την ανυπακοή μας.
Εκείνη έδειχνε τη δική της σαν ατραξιόν στην άκρη του δρόμου.
Προκαλώντας σε να περάσεις δίπλα, χωρίς να ρίξεις μια ματιά.
Φυσικά, ήθελα να τη φωτογραφίσω απ' την πρώτη στιγμή που την είδα.
Είχε όλα όσα έψαχνα σε ένα μοντέλο.
Μοναξιά.
Μυστήριο.
Φαίνεστε χάλια.
Εντάξει; Η επετηρίδα είναι για πάντα. Χαμογελάστε.
Πολλά παιδιά κρύβουν ποια είναι στ' αλήθεια.
Γίνονται άσοι σ' αυτό.
Πίσω από τέλειους βαθμούς.
Πίσω από ψεύτικα χαμόγελα.
Επώνυμα ρούχα.
Τους φίλους που κάνουν παρέα.
Κάποιοι κρύβονται για τόσο καιρό, που πια δεν ξέρουν ποιοι είναι.
Αυτό προσπαθούσα να βρω με τη φωτογραφική μου.
Ποιοι είναι πραγματικά.
Καμιά πρόταση για καλό βιβλίο;
Από γυναίκα, για γυναίκα,
αλλά απαιτεί αντρική ανάγνωση.
"Το Ξύπνημα".
Δεν τελειώνει αυτό με πνιγμό από αυτοκτονία;
Ως η απόλυτη μορφή ύπνου.
Κάπως αντιφατικό, σωστά;
Η Έντνα αφυπνίστηκε συνειδητοποιώντας ότι στην κοινωνία της ήταν μονάχα ένα περιουσιακό στοιχείο.
Και η μέντοράς της, η δεσποινίς Ράις, τη δίδασκε
ότι ο καλλιτέχνης πρέπει να έχει μια τολμηρή ψυχή που προκαλεί και αψηφά.
Ένιωθε ότι ο μόνος τρόπος για να δράσει τολμηρά σε μια τέτοια κοινωνία
ήταν ν' αρνηθεί να ζήσει σ' αυτήν, αψηφώντας τη με τον θάνατο.
Είναι μια πολύ δίκαιη εκτίμηση.
Αλλά δε θα έλεγες ότι το τέλος είναι κάπως "αδύναμο";
Εσύ θα το έκανες αλλιώς;
Σίγουρα. Θα σκηνοθετούσα τον θάνατό μου.
Θα έστηνα εργαστήριο σε κάποιο τροπικό νησί.
Θα το 'σκαγες.
Θα ζούσα για να πολεμήσω μιαν άλλη μέρα.
Και θα ζωγράφιζα πολύ, πολύ περισσότερο.
- Εμείς φεύγουμε. - Σέι, έρχεσαι;
Όχι, νομίζω θα μείνω να τελειώσω αυτό.
Ό,τι θες.
Πώς σε λένε;
Τζόρνταν Γουέλς.
Σέι Μπέτενκορτ.
Τι κάνεις σήμερα μετά το σχολείο;
Έχεις αμάξι;
Εδώ είναι.
Ευχαριστώ.
Ευχαριστώ;
Αυτό μόνο; Νόμιζα θα βγαίναμε.
Συγγνώμη. Δουλεύω.
Δε μπορείς να βρεις κάποιον να σε καλύψει;
Το αφεντικό μου δε γουστάρει να το κάνουμε αυτό.
Πού είναι;
Στην "Κοιλάδα της Δρυός".
Ο "Αθλητικός Όμιλος"; Ο πατέρας μου είναι μέλος.
Έχω δοκιμάσει την κουζίνα σας. Δεν είναι του γούστου μου.
Δε σου αρέσει το φαγητό;
Δε μου αρέσει η μυρωδιά του πούρου.
Μάλλον έχεις καιρό να πας.
Υπάρχει νέα πολιτική απαγόρευσης του καπνίσματος στην κεντρική τραπεζαρία.
Δεν είναι το κάπνισμα που με ενοχλεί.
Ευχαριστώ για τη βόλτα.
Καλημέρα σας, και καλώς ήρθατε στο MoKA.
Αυτές είναι κάποιες χρήσιμες πληροφορίες...
που θα χρειαστείτε αύριο για το δελτίο τύπου.
- Παρακαλώ. - Ορίστε.
Ευχαριστώ, γλυκιά μου.
Εντάξει. Λοιπόν, ας αρχίσουμε.
Ντεζιρέ Τόμας.
Ταιριάζει απόλυτα στον προγραμματισμένο κόσμο.
Κάνει τα πάντα με μια φυσική χάρη.
Νιώθει άνετα όπου κι αν βρίσκεται.
Αβίαστα.
Ό,τι έκανα εγώ φαινόταν υπολογισμένο για να με πάει κάπου αλλού.
Χρειαζόμουν τη διπλάσια ενέργεια για τα μισά αποτελέσματα.
Βγήκαμε μερικές φορές, αλλά δεν υπήρχε μυστήριο.
Μια καλή σχέση χρειάζεται μυστήριο.
Ναι;
Γεια. Είναι η Σέι εκεί;
Συγγνώμη;
Η Σέι; Πάμε μαζί στο Έτζερτον.
Νομίζω κάνατε λάθος σπίτι.
Εδώ μένουν οι Μπέτενκορτ;
Όχι.
Μου έπεσε το κραγιόν.
Το πρόσεξα.
Δε θα ρωτήσεις;
Τι; Την αληθινή σου διεύθυνση;
Καλό κόλπο. Προσπαθείς να με βγάλεις απ' τα νερά μου;
Όχι, στ' αλήθεια. Απλώς δε ήθελα να σου πω πού μένω.
Γιατί;
Γιατί δεν είναι οι "Πρεσβευτικοί Λόφοι".
Συγγνώμη.
Με περνάς για τόσο ρηχό που θα σε κρίνω από το πού μένεις;
Μπορούμε να μιλήσουμε για το σύμπλεγμα ταξικής κατωτερότητάς μου αργότερα.
Δε θα προτιμούσες να συζητήσουμε την αγαπημένη μου απόχρωση;
Έκανα την έρευνά μου.
Έμαθα τα πάντα για το φετίχ σου με τα κραγιόν.
Θέλεις να με προσθέσεις στη συλλογή σου.
Έλα τώρα.
Οι άλλες ήταν σαν...
...εργασία για το σπίτι.
Κι εγώ είμαι η τελική εξέταση;
Ναι. Και αυτό είναι καλό...
γιατί πάντα τα πάω καλύτερα στις τελικές.
Και τι ακριβώς κερδίζω αν εσύ "τα πας καλύτερα";
Μερικές απίστευτες φωτογραφίες σου;
Ναι, αλλά είναι για σένα.
Υποθέτω τότε είμαστε πάτσι, ε;
Ίσως και όχι.
Έμαθε να παίζει τσέλο κάνοντας νυχτερινά μαθήματα...
στη Μουσική Σχολή Ράδερφορντ.
Ιδέα της μητέρας της.
Νόμιζε ότι θα πρόσθετε λίγη φινέτσα...
σε μια κατά τ' άλλα ασταθή ανατροφή.
Μου είπε ότι η μητέρα της πέθανε πριν από μερικά χρόνια.
Τώρα μένει με την αδερφή της...
η οποία δε βρίσκεται συχνά τριγύρω.
Τι θα 'λεγες γι' αυτό;
Θα σ' αφήσω να με φωτογραφίσεις...
αν πρώτα βγάλεις μερικές φωτογραφίες για μένα.
Συγγνώμη.
Δεν είμαι σίγουρος ότι καταλαβαίνω. Μπορείς να...
Μπορείς να μου το εξηγήσεις;
Έχω μπλέξει σε μια κατάσταση.
Κατάσταση;
Μια σχέση.
Κάποιος απ' το σχολείο;
Είναι περίπλοκο.
Πώς;
Είναι... μεγαλύτερος.
Παντρεμένος.
Όχι, δεν είναι παντρεμένος. Όχι πια.
Αλλά ας πούμε ότι λόγω της θέσης του δε θα έπρεπε να έχει σχέση μαζί μου.
Και ποια είναι αυτή η θέση;
Το ότι εγώ είμαι ακόμα στο λύκειο, βασικά.
Εντάξει. Σ' ακούω.
Δεν είμαι σίγουρη προς τα πού πάνε τα πράγματα τώρα...
αλλά νιώθω ότι ξεφεύγουν από τον έλεγχο.
Πώς κολλάει η κάμερά μου σε όλο αυτό;
Θα ήθελα να μας ακολουθείς.
Να πιάσεις μερικές στιγμές, αν καταλαβαίνεις τι εννοώ.
Έτσι, για την περίπτωση που κάτι συμβεί.
Η συμβουλή μου: κάλεσε την Αστυνομία.
Μου υποσχέθηκε κάτι και πρέπει να σιγουρευτώ ότι θα το τηρήσει.
Δηλαδή, βγάζω φωτογραφίες για σένα...
και με αφήνεις να σε φωτογραφίσω;
Ακριβώς.
Δεν είμαι σίγουρος ότι είμαι ο κατάλληλος γι' αυτό.
Έχω τα δικά μου προβλήματα αυτή τη στιγμή.
Εντάξει. Η πόρτα είναι εκεί.
Έμοιαζε με δίκαιη συμφωνία.
Φωτογραφίες για φωτογραφίες.
Αλλά όσο περισσότερο φωτογράφιζα...
τόσο περισσότερο με ιντρίγκαρε.
Και με έκανε να συνειδητοποιήσω πόσο βαρετά ζούσα.
Κάθε φωτογραφία που έβγαζα ξεφλούδιζε ένα ακόμα στρώμα.
Και κάθε φορά που ξεφλούδιζα ένα...
ένιωθα ότι αποκάλυπτα άλλα δύο.
Για πρώτη φορά μετά από καιρό...
ένιωσα ενθουσιασμένος με την πρόκληση.
Το όνομά του είναι Γουέιντ Τσάντλινγκ.
Είναι μέλος στην "Κοιλάδα της Δρυός"...
και συνέταιρος σε μια δικηγορική εταιρεία στο κέντρο.
Είχαμε ένα ρεσιτάλ τον περασμένο χειμώνα στο Ράδερφορντ...
για τους χορηγούς και ήταν εκεί.
Και, εμ, με πλησίασε...
και μου είπε ότι με θυμόταν απ' τη λέσχη.
Και του άρεσε πώς έπαιζα.
Και μου υποσχέθηκε ότι θα με βοηθούσε να μπω στο πρόγραμμα του Χάρτλεϊ.
Με την υποτροφία ερμηνείας που δίνουν σε τέσσερις φοιτητές κάθε χρόνο.
Πλήρη κάλυψη. Όλα τα έξοδα.
Ξέρεις τι σημαίνει το Χάρτλεϊ;
Είναι μια από τις καλύτερες μουσικές σχολές στη χώρα.
Σημαίνει ελευθερία, Τζόρνταν.
Να μην είσαι παγιδευμένη. Να μην έχεις περιορισμένες επιλογές.
Η γρήγορη λωρίδα για όλες τις φιλαρμονικές του κόσμου.
Κι αυτός θα στο κανονίσει έτσι απλά;
Έχει κάποιους φίλους στη συμβουλευτική επιτροπή.
Α, μάλιστα.
Δηλαδή, αυτή η όμορφη νεαρή τσελίστρια...
που... βασικά μένει μόνη της...
κι αυτός παίρνει τη νεαρή καλλιτέχνιδα υπό την προστασία του.
Δεν ήταν έτσι.
Σιγά σιγά εξελίχθηκε σε κάτι παραπάνω.
Και πόσους άλλους νεαρούς μουσικούς βοηθάει;
Κανέναν υπέρβαρο που παίζει τούμπα...
με πλατυποδία και ένα σωρό σπυράκια;
- Η ζήλια δε σου πάει καθόλου. - Στο 'χει πει κανείς; - Αλήθεια;
Μου βγαίνει τόσο φυσικά.
Χαίρομαι που νομίζεις ότι τα ξέρεις όλα. Ότι τα έχεις καταλάβει όλα.
Συγγνώμη. Εσύ μου ζήτησες να βγάλω τις φωτογραφίες.
Είναι φανερό ότι έχεις τις αμφιβολίες σου.
Μπορώ να δω τις φωτογραφίες;
Ευχαριστώ.
Καλά.
Εντάξει. Στο σπίτι σου μετά το σχολείο;
Καλύτερα στου σπιτιού σου.
Λέγεται...
ότι ένας καλός φωτογράφος αιχμαλωτίζει το μοντέλο του.
Αλλά ένα καλό μοντέλο αιχμαλωτίζει τον φωτογράφο.
Με είχε.
Δεν υπήρχε αμφιβολία γι' αυτό.
Δεν ήταν σαν τα κορίτσια του Κσάβιερ.
Αλλά αυτό ήταν που με τράβηξε κοντά της.
Κάτσε.
Παίξε. Παίξε Μπαχ.
Κοίτα με.
Το πρόσωπό της ακτινοβολεί δύναμη.
Είχα εθιστεί σ' αυτήν.
Τα ανήσυχα μάτια της...
με προκαλούσαν.
Είναι περίεργο πράγμα, όταν συμβαίνει...
να ταυτίζονται απόλυτα ο καλλιτέχνης με το μοντέλο.
Δημιουργείται μια ηλιακή ενέργεια.
Κάθε αίσθηση που έχουν παίζει ρόλο...
σε κάτι πολύ δυνατό.
Αλλά δε λέγεται με λόγια.
Αν το πεις δυνατά, μπορεί να το σκοτώσεις.
Γεια!
Θέλεις κι άλλες φωτογραφίες;
Εννοείται.
Θα βρεθούμε σπίτι μου μετά το σχολείο.
Θα μπορούσα να σε φωτογραφίζω κάθε μέρα.
Πώς σου φαίνεται έτσι;
Ναι, αυτό είναι.
Θέλεις ν' αλλάξω φιλμ;
Όχι, έχω μία ακόμα λήψη.
Γλυκό.
Τι θα 'ναι;
Σου τέλειωσε το φιλμ.
Το ξέρω.
Τι σκατά είναι αυτά;
Τ;
Γιατί δεν απαντάς στο κινητό σου;
Τ, αυτός είναι ο Τζόρνταν, απ' το σχολείο. Τζόρνταν, αυτή είναι η αδερφή μου, η Τάρα.
Πρέπει ν' απαντάς στο κινητό σου. Σε παίρνω από χθες.
Δεν έχω καμία κλήση σου. Είσαι σίγουρη ότι παίρνεις το σωστό νούμερο;
Τι σκατά προσπαθείς να πεις;
Καλύτερα να φύγεις τώρα.
Θα είσαι καλά;
Σέι, πού στο διάολο είναι;
Πού είναι τι, Τάρα;
Ξέρεις πολύ καλά τι...
Τάρα, πρέπει να γίνεις πιο συγκεκριμένη.
Ο Πικάσο είπε κάποτε ότι κάθε παιδί είναι καλλιτέχνης.
Αλλά το μυστικό είναι να παραμείνεις καλλιτέχνης όταν μεγαλώσεις.
Το "Μουσείο Παιδικής Τέχνης", ο λόγος που είμαστε όλοι εδώ σήμερα...
βοηθά τα παιδιά με καλλιτεχνικές ανησυχίες να κάνουν ακριβώς αυτό.
Αλλά οι καλές προθέσεις του MoKA...
θα παραμείνουν, εμ, προθέσεις.
Χωρίς αφοσίωση, χωρίς δράση...
χωρίς μερικά βιβλιάρια επιταγών από πίσω.
Ιδρύσαμε αυτό το ταμείο για να δείξουμε στο MoKA...
ότι δεν είναι μόνοι τους στις προσπάθειές τους.
Ότι υπάρχουν κι άλλοι που θα τους στηρίξουν.
Και μου λέει, "Αν μου δώσεις 10 εκατομμύρια"...
"μπορώ να συνταξιοδοτηθώ". Και δεν τον ξανάκουσα ποτέ.
Τζόρνταν!
- Θέλω να σου γνωρίσω κάποιον. - Αυτός είναι ο Γουέιντ Τσάντλινγκ. - Τι κάνεις;
Ο κ. Τσάντλινγκ είναι δικηγόρος πτωχεύσεων. Έχει εταιρεία στο κέντρο.
Ας ελπίσουμε να μη χρειαστείς ποτέ τις υπηρεσίες μας.
Εσείς ξεκαθαρίζετε το χάος με το "Χάι Φολς".
Ναι, αν μπορούσα να ξεφορτωθώ τους ομοσπονδιακούς ελεγκτές.
Μετά από όσα έγιναν στο Όλμπανι, αυτοί οι τύποι θα ψάξουν ξανά...
κάθε κρατικά χρηματοδοτούμενο αναπτυξιακό έργο.
Είναι αδιέξοδο. Δε θα βρουν ποτέ τίποτα για τους δικούς μου.
Μου άρεσε η ομιλία σου.
Ευχαριστώ.
Άκου, αν χρειαστείς ποτέ κάτι για το ίδρυμά σου, πάρε με ένα τηλέφωνο.
Θα το κάνω.
Χριστέ μου, Τζόρνταν. Τι κάνεις;
Σε απαγάγω. Αν φωνάξεις, θα αναγκαστώ να σου κλείσω το στόμα.
Όχι, Τζόρνταν. Δεν ήξερα ότι θα ήταν εδώ.
Κι αν μας πιάσει;
Άσ' τον αυτόν.
Τι λέγατε;
Για κάποιες φωτογραφίες που ήθελα να του δείξω.
Πολύ ενδιαφέρον.
- Πρέπει να φύγω. - Πρέπει να φύγω!
Φίλα με.
Πρέπει να φύγω.
Σέι. Σέι!
Εντάξει. Κοίτα κατευθείαν εμένα.
Τέλεια. Τέλεια.
"Μανία της Ματζέντα".
Όχι.
"Μαλλί της Γριάς".
Όχι.
"Βυσσινί Κόκκινο".
Όχι!
Δε θα μου πεις;
Όχι, αν δε μου πεις πρώτα εσύ κάτι.
Εντάξει. Τι;
Δεν ξέρω. Οτιδήποτε.
Κάτι που κανείς άλλος στον κόσμο δεν ξέρει εκτός από σένα.
Με τρομάζεις.
Αυτό το ήξερα ήδη. Σου είπα να μου πεις κάτι που κανείς δεν ξέρει.
Με τρομάζεις και μου αρέσει.
Είσαι μεγάλος γόης.
Α, ναι;
Η αγαπημένη της απόχρωση ήταν "Κερασί".
Της ταίριαζε τόσο τέλεια, που δεν ήξερα αν έπρεπε να την πιστέψω ή όχι.
Ένα πράγμα ήξερα.
Υπήρχε κάτι διαφορετικό πάνω της.
Σ' αγαπώ.
Να περάσετε καλά.
Έμοιαζε με κάτι που χρειαζόμουν.
Περισσότερο από ό,τι απλώς το ήθελα.
Ίσως γι' αυτό ξεπερνούσα κάποια όρια χωρίς να το καταλαβαίνω.
Αυτή η στολή θα έδειχνε υπέροχη δίπλα στο τζακούζι μου.
Τζόρνταν Γουέλς.
Κύριε Τσάντλινγκ.
Πες με Γουέιντ. Τι πίνεις;
Κόκα κόλα.
Φίλε μου. Φέρε στον άνθρωπο μια κόκα κόλα, Γκάρι.
Εκείνη η ομιλία σου με εντυπωσίασε πραγματικά.
Ευχαριστώ.
Ευχαριστώ, Γκάρι.
Το ενδιαφέρον είναι...
καθώς σε έβλεπα τις προάλλες...
μου θύμισες πραγματικά τον εαυτό μου στην ηλικία σου.
Πώς γίνεται αυτό;
Πολύ ισχυρός πατέρας.
Σου δίνει πολλά, αλλά τίποτα χωρίς αντάλλαγμα.
Πέφτω κοντά;
Ναι.
Αν και πρέπει να δώσω στον πατέρα σου τα εύσημα.
Πρέπει να έχει πολύ αυτοέλεγχο.
Μετά από εκείνη την υπόθεση στο Κσάβιερ.
Δε μπορείς να κρατήσεις ένα μυστικό για πολύ στην εποχή της πληροφορίας, σωστά;
Η προεδρία στο ίδρυμα, ιδέα του πατέρα σου;
Ναι.
Έχεις βάλει στο μάτι το Κορνέλ;
Αυτό είναι το σχέδιο.
Κοίτα...
πολύ λίγα παιδιά θέλουν να γίνουν δικηγόροι όταν μεγαλώσουν.
Δηλαδή, μεγαλώνοντας θέλεις να γίνεις μπασκετμπολίστας...
αστροναύτης, ροκ σταρ.
Όχι δικηγόρος.
Νομίζεις ότι ήθελα να γίνω δικηγόρος πτωχεύσεων όταν ήμουν μικρός;
Γάμα το, όχι!
Ξέρεις τι είναι οι δικηγόροι, Τζόρνταν;
Οι δικηγόροι είναι μεταφραστές.
Μεταφράζουν τη γλώσσα της χώρας.
Ποια είναι η γλώσσα της χώρας;
Το χρήμα.
Το χρήμα. Γαμώτο, ναι. Έχεις δίκιο.
Το ερώτημα είναι...
θα μιλάς εσύ τη γλώσσα της χώρας...
ή θα στη μιλάει κάποιος άλλος;
Ο Φρόιντ είχε δίκιο.
Τα δύο πιο σημαντικά πράγματα στη ζωή.
Η δουλειά σου, το σεξ σου.
Δε χρειάζεται να το πολυπλέκεις, Τζόρνταν.
Απλώς μην αφήνεις κανέναν να παίζει με τα λεφτά σου...
ή το μουνί σου.
Πιες την κόκα κόλα σου.
Ήμουν τόσο νευρική βλέποντάς σας τους δύο.
Είναι ατρόμητος.
Είναι ο τύπος που θα περάσει με κόκκινο, απλώς...
για να δείξει στον κόσμο ότι δεν μπορούν να τα βάλουν μαζί του.
Ξέρεις πώς πιάνουν τις μαϊμούδες στη Νοτιοανατολική Ασία;
Όχι, δεν ξέρω πώς πιάνουν τις μαϊμούδες στη Νοτιοανατολική Ασία.
Θα ήθελες να μάθεις;
Με ένα καλάθι.
Κόβουν μια μικρή τρύπα στο καλάθι...
αρκετά μεγάλη για να χωρέσει το χέρι της μαϊμούς.
Μετά βάζουν ένα φρούτο μέσα.
Και όταν η μαϊμού βάλει το χέρι της μέσα και αρπάξει το φρούτο...
η κλειστή της γροθιά είναι πολύ μεγάλη για να βγει απ' την τρύπα.
Και αντί απλώς ν' αφήσει το φρούτο και να φύγει ελεύθερη...
απλώς περιμένει μέχρι να φτάσουν οι κυνηγοί.
Αληθεύει αυτό;
Ηλίθια η μαϊμού.
Έτσι είναι οι περισσότεροι άντρες που ξέρω.
Μόλις το δοκιμάσουν, απλώς δε μπορούν ν' αντισταθούν.
Ακόμα κι αν η λογική τους λέει να κάνουν πίσω...
δε μπορούν.
Συνεχίζουν να γυρίζουν για κι άλλο.
Η ζωή της δεν ήταν εύκολη.
Γι' αυτό ήμουν σίγουρος.
Υπήρχε κάτι τραγικό και λυπηρό πάνω της.
Μια αίσθηση ότι ο χρόνος της ήταν περιορισμένος.
Και ότι ανά πάσα στιγμή ο κόσμος της θα μπορούσε να καταρρεύσει.
Γεια.
Τζόρνταν;
Τι συμβαίνει;
Πρέπει να σε δω.
Πήρα τηλέφωνο στο Χάρτλεϊ.
Λένε ότι η επιστολή εστάλη πριν από δύο εβδομάδες.
Τον πήρες τηλέφωνο;
Θα του δείξω τις φωτογραφίες, Τζόρνταν.
Τι;
Σέι!
Πρέπει να το σκεφτείς αυτό.
Όχι, γάμα τον! Δε θα γλιτώσει μ' αυτή τη μαλακία.
Γάμα τον! Μου φέρεται λες και είμαι καμιά γαμημένη Μπάρμπι.
Σαν να μπορεί να παίζει με ό,τι γουστάρει;
Γάμα το! Θα το πάω στην Αστυνομία.
Θα το δείξω στους φίλους του, στον δικηγόρο του, δεν ξέρω.
Θα το δείξω σε κάποιον, γιατί κάποιος θα με ακούσει.
Σέι, δε νομίζω ότι είναι τόσο καλή ιδέα.
Είναι πολύ αργά.
Θα συναντηθούμε απόψε στην κοιλάδα.
Δε μπορώ να σ' αφήσω να το κάνεις.
Δεν εξαρτάται από σένα, Τζόρνταν.
Είμαι μπλεγμένος σ' αυτό.
Εσύ με έκανες μέρος αυτού, Σέι.
- Α, ναι; - Ναι; Συγγνώμη.
Η απουσία σου είναι δικαιολογημένη. Πώς σου ακούγεται αυτό; Καλύτερα έτσι;
Με τον έναν ή τον άλλο τρόπο θα με βοηθήσει να μπω σε αυτό το πρόγραμμα.
Χωρίς υποτροφία;
Νομίζεις ότι απλά θα χτυπήσει τα δάχτυλά του;
Θα κουνήσει απλά το μαγικό του ραβδί;
Όχι, με θέλουν, το ξέρω ότι με θέλουν.
Απλώς χρειάζομαι τα λεφτά. Κι αυτός έχει λεφτά.
Πίστεψέ με. Έχει λεφτά.
Ήξερες ότι τον ερευνούσαν;
Το είδες αυτό;
Ναι. Και δεν βρήκαν τίποτα.
Υπάρχει ένα μεταλλικό κουτί στο πάτωμα της ντουλάπας στην κρεβατοκάμαρά του.
Δεν είναι ακριβώς χρηματοκιβώτιο, αλλά ένα από αυτά τα πυρίμαχα...
που βάζεις τα πραγματικά σημαντικά έγγραφα.
Ήμουν μια φορά σπίτι του και μπορώ να ορκιστώ ότι τον είδα να βάζει λεφτά μέσα.
Πολλά λεφτά.
Τι;
Πες το! Πες μου τι σκέφτεσαι.
Πες μου πόσο αφελής είμαι. Πες μου ότι είμαι γαμημένα ηλίθια...
που πίστεψα ότι μπορεί όντως να νοιαζόταν για μένα.
Νομίζω πρέπει να τον ξεχάσεις. Πρέπει ν' άσ' το.
Είναι εύκολο για σένα να το λες, σωστά; Εύκολο για σένα...
γιατί μπορείς να γυρίσεις πίσω στα άνετα μεταξωτά σου σεντόνια όποτε το χρειαστείς.
Δε λειτουργεί έτσι για μένα.
Ο κόσμος δε λειτουργεί έτσι, εντάξει;
Το χρειαζόμουν αυτό! Το χρειαζόμουν πραγματικά!
Είσαι καλά;
Ήθελα απλώς ν' ακούσω τη φωνή σου.
Πρέπει να βρούμε ένα σινιάλο ή κάτι.
Για;
Σε περίπτωση που νιώσεις ότι κάτι πάει στραβά.
Θα το κανονίσω εγώ.
Απλώς άνοιξε την πόρτα και βγες απ' το αμάξι.
Εντάξει. Και μετά τι;
Και μετά θα έρθω εγώ να σε σώσω.
Τζόρνταν;
Ναι.
Χαίρομαι που είσαι εδώ.
Αμέσως. Άσε με.
Σέι!
Τι διάολο έγινε; Σε περίμενα μια ώρα!
Είχαμε ραντεβού για τη φιλανθρωπική δημοπρασία.
Με έστησες κανονικά.
Χριστέ μου, τι...
Τι έπαθες;
Είμαι καλά.
- Καλά; - Όχι, δεν είσαι...
Είμαι καλά, σε παρακαλώ.
Τζόρνταν, κοίτα πώς είσαι. Δεν είσαι καλά. Τι συνέβη;
Σε περίμενα εδώ μια ώρα...
και δε μπαίνεις καν στον κόπο να μου εξηγήσεις;
Συγγνώμη.
Ό,τι να 'ναι.
Ηρέμησε.
Είσαι μαζί της σ' αυτό;
Τι;
Προσπαθείτε να μου πάρετε τα γαμημένα μου λεφτά!
Θέλετε να μου πάρετε τα γαμημένα μου λεφτά!
Νομίζω ότι εσύ κι εγώ δε θα έπρεπε να μας βλέπουν μαζί για μερικές μέρες.
Εντάξει;
Ναι.
Πού είναι τα κλειδιά του Γουέιντ;
Τα έχω εγώ.
Δωσ' τα μου να δω.
Ένα απ' αυτά ανοίγει το κουτί.
Ξέρω τον κωδικό συναγερμού του Γουέιντ.
Μου άφησε κλειδί την τελευταία φορά που ήμουν εκεί.
Κοίτα, το μόνο πράγμα στο οποίο πρέπει εσύ κι εγώ...
να εστιάσουμε τώρα...
είναι πώς θα συνεχίσουμε ν' αναπνέουμε ελεύθερο αέρα...
για το υπόλοιπο της ζωής μας.
Το ξαναέπαιξα χίλιες φορές στο μυαλό μου...
καρέ-καρέ.
Και σκέφτηκα χίλια πράγματα που θα έπρεπε να είχαμε κάνει διαφορετικά.
Αλλά η ζωή δε σου δίνει την ευκαιρία να γυρίσεις πίσω και να το διορθώσεις.
Έπρεπε να τα ομολογήσουμε όλα;
Να καλέσουμε την Αστυνομία, τον πατέρα μου...
να επικαλεστούμε αυτοάμυνα;
Ή έπρεπε να γίνουμε ακόμα πιο δραστικοί;
Να πάμε το πτώμα του εκατοντάδες μίλια μακριά;
Να τον πετάξουμε σε ένα ποτάμι ή κάπου και να ελπίζουμε ότι δε θα μας δουν;
Χίλια πράγματα θα έπρεπε να είχαμε κάνει διαφορετικά.
Αλλά το μόνο που μας μένει είναι αυτό που κάναμε.
Ο βοηθός του ανησύχησε...
όταν κανείς δεν είχε νέα του μέχρι το πρωί της Τρίτης.
Η Αστυνομία αναζήτησε τον Τσάντλινγκ στα μέρη που σύχναζε...
αλλά δε βρήκε ίχνη του.
Νωρίς σήμερα το πρωί το πτώμα του βρέθηκε στο δάσος κοντά στο Κόρμπετς Γκλεν.
Η Σάρα Κάουεν είναι στο σημείο.
Βρήκαν το πτώμα του Γουέιντ Τσάντλινγκ στο πάρκο.
Ο δικηγόρος Γουέιντ Τσάντλινγκ βρέθηκε νωρίς σήμερα το πρωί από έναν πεζοπόρο.
Αλήθεια;
Είχε εξαφανιστεί εδώ και μέρες.
Οι πεζοπόροι τον βρήκαν κοντά στην κοιλάδα, χτυπημένο μέχρι θανάτου.
Είμαι η Σάρα Κάουεν. Ειδήσεις του Καναλιού Έξι.
Αυτό το mezzo forte είναι στον δεύτερο χρόνο, Ελένα.
Μπορώ να βοηθήσω;
Η Σέι δεν είναι εδώ.
Δεν ήρθε στην πρόβα σήμερα.
Ελένα, σε παρακαλώ, άκου.
Είναι άρρωστη;
Στη γραμματεία λένε ότι δεν τηλεφώνησε.
Ευχαριστώ.
Είναι η Σέι σπίτι;
Όχι, δεν είναι σπίτι.
Ξέρεις πού είναι;
Όχι, νόμιζα ότι εσύ θα ήξερες πού είναι.
Γκόρντι, σωστά;
Γκόρντον;
Τζόρνταν.
Τι τη θέλεις τέλος πάντων;
Τίποτα.
Απλώς... είχαμε κανονίσει να βρεθούμε αργότερα.
Γεια, εδώ Σέι.
Αφήστε μου μήνυμα μετά τον ήχο και θα σας καλέσω. Ευχαριστώ.
Σέι, ο Τζόρνταν είμαι. Ξέρω ότι παίρνω συνέχεια.
Απλώς προσπαθώ να σε βρω.
Έχω το κινητό μου. Αν μπορείς, πάρε με.
Οι δωρεές που λάβαμε για τη δημοπρασία είναι μερικοί πίνακες...
και σχέδια των Έλιοτ Ντέιμιεν, Γκάρια Φάιν, Ρόμπερτ Γουόκερ.
Και όλα εκτιμώνται σε πάνω από ένα τέταρτο του εκατομμυρίου δολαρίων.
Ήμασταν πολύ τυχεροί!
Τζόρνταν.
Κλείσε το τηλέφωνο.
Τι συμβαίνει;
Τι εννοείς;
Δεν είπες ούτε δύο λέξεις εκεί μέσα.
Δεν υπήρχε τίποτα να πω. Η Ντεζιρέ τα ανέλαβε όλα.
Ποιος συμπροεδρεύει σ' αυτό μαζί μου, εσύ ή εκείνη;
Εξάλλου, απ' όσο ξέρω, η Ντεζιρέ έχει ήδη γίνει δεκτή στο Γέιλ το φθινόπωρο.
Ορκίζομαι, Τζόρνταν, μερικές φορές θέλω απλώς να σε τραντάξω για να βγεις από αυτή την αυταρέσκεια.
Κάνε τη δουλειά σου πριν την επόμενη συνάντηση.
Αν καθίσεις πάλι εκεί χωρίς να κάνεις τίποτα...
θα το διαλύσω αυτό και θα φύγω για πάντα.
Κλείσε το τηλέφωνο.
Με θυμάσαι; Ντετέκτιβ Γκρίφιν.
Γνωριστήκαμε όταν είχες εκείνο το μικρό πρόβλημα στο Κσάβιερ.
Ναι.
Εσύ τις έβγαλες αυτές;
Ναι.
Καθόλου άσχημα.
Είσαι ο νέος Άντι Γουόρχολ, ε;
Όχι, δεν είμαι.
Αυτός ήταν περισσότερο ζωγράφος.
Ξέρεις, είσαι ακριβώς ο τύπος που ήθελα να δω.
Σκέφτομαι να πάρω μια ψηφιακή φωτογραφική.
Καμιά πρόταση; Όλα αυτά με τα megapixel...
με μπερδεύουν.
Πόσα σκέφτεστε να ξοδέψετε;
Όχι πολλά.
Λοιπόν, θα σας δώσω μερικές προτάσεις.
Αντιλαμβάνομαι ότι είσαι φίλος με τη Σέι Μπέτενκορτ.
Ναι, σωστά.
Έχεις ιδέα πού είναι;
Έχει χαθεί τις τελευταίες μέρες.
Ξέρετε, νομίζω είναι άρρωστη.
Δε νομίζω.
Έλεγξα το διαμέρισμά της. Δεν είναι εκεί.
Εσύ και η Σέι είστε αρκετά κοντά;
Κάνουμε παρέα, ναι.
Της αρέσει να φωτογραφίζεται;
Για ποιο λόγο όλα αυτά;
Πόσο καλά την ήξερες στα αλήθεια;
Τι εννοείτε;
Ξέρεις για τη μητέρα της, σωστά;
Ναι. Ότι είναι νεκρή.
Ποιος στο είπε αυτό;
Η Σέι το ανέφερε.
Λοιπόν, όχι!
Η μητέρα της είναι ζωντανή και καλά...
και ζει στο γυναικείο σωφρονιστικό κατάστημα της Άττικα.
Γιατί;
Κατέσφαξε τον πατριό της Σέι με ένα μαχαίρι πριν από μερικά χρόνια.
Νομίζω ότι μιλάμε για δύο εντελώς διαφορετικά άτομα.
Δε νομίζω. Πόσο καιρό έβγαινε με τον Γουέιντ Τσάντλινγκ;
Ξέρεις ποιος είναι, σωστά;
Δεν τον ανέφερε ποτέ.
Υποθέτω ότι το να βγαίνεις με κάποιον αρκετά μεγάλο για να σου είναι πατέρας...
δεν είναι κάτι που θα ήθελες να διαφημίσεις.
Πώς το ξέρετε αυτό;
Λοιπόν, ο Γουέιντ Τσάντλινγκ ήταν...
ήταν μέλος του Αθλητικού Ομίλου της Κοιλάδας της Δρυός...
το ίδιο μέρος όπου δούλευε η Σέι.
Μερικά μέλη είχαν πρόβλημα με βανδαλισμούς στα αυτοκίνητά τους...
τους τελευταίους μήνες, οπότε έβαλαν κάμερες στο πάρκινγκ...
για να παρακολουθούν.
Είδαμε τις κασέτες.
Πολλά πλάνα της Σέι να μπαίνει στο αυτοκίνητο του Τσάντλινγκ μετά τη δουλειά.
Ναι. Αυτό είναι όντως ανησυχητικό, σωστά;
Αν δεις τη Σέι...
είναι σημαντικό να επικοινωνήσει μαζί μου.
Τα λέμε, Γουόρχολ.
Το γραφείο μου προσπαθεί να επιταχύνει αυτή την υπόθεση.
Μίλησα με τον Αρχηγό Μάλεϊ αρκετές φορές τις τελευταίες ώρες...
και τον διαβεβαίωσα ότι έχει την πλήρη υποστήριξή μας.
Πρέπει να καταλάβετε ότι σε μια έρευνα τέτοιου τύπου...
- Ντεζιρέ εδώ. - Ντεζ, εγώ είμαι.
- Τι κάνεις; - Βλέπω τον μπαμπά να ταΐζει τα ΜΜΕ με μερικές ατάκες.
- Τι νέα; - Πρέπει να σε δω.
Ο Τζόρνταν Γουέλς μου ζητάει χάρη; Είναι δυνατόν;
Μπορούμε να βρεθούμε σε μια ώρα;
Θα με στήσεις πάλι;
Ντεζ, έλα τώρα.
Ναι, εντάξει. Πού;
Γεια.
Με γάλα σόγιας;
Ναι.
Πρέπει να είσαι σε απόγνωση. Ευχαριστώ.
Θέλω να σου μιλήσω για το χθεσινό βράδυ.
Και πρέπει απλώς να με πιστέψεις όταν σου λέω ότι όλα είναι καλά.
Και ότι λυπάμαι.
Εντάξει.
Ήθελα να βρεθούμε για να σ' ευχαριστήσω για όσα έκανες για το ίδρυμα.
Μου σώζεις τον κώλο.
Σωστά.
Τι σου συμβαίνει;
Τι συμβαίνει στο γραφείο του πατέρα σου;
Όλα καλά.
Πρέπει να ασχολείστε με την υπόθεση Τσάντλινγκ.
Όχι επίσημα, αλλά ξέρεις, προχωράνε αρκετά γρήγορα.
Έχετε κάποιον ύποπτο;
Είμαι ασκούμενη, Τζόρνταν. Δε μου λένε τίποτα στην πραγματικότητα.
Αν και αυτό δε σε σταμάτησε ποτέ στο παρελθόν.
Αλήθεια.
Εντάξει. Ανεπίσημα...
φαίνεται ότι δεν κατάφεραν να βγάλουν και πολλά απ' τον τόπο του εγκλήματος.
Τι εννοείς;
Ότι όποιος το έκανε, κάλυψε τα ίχνη του αρκετά καλά.
Ελπίζουν σε μια εξέλιξη όταν βρουν το αυτοκίνητο του Τσάντλινγκ.
Κι όλη αυτή η ιστορία με τους ελέγχους για την οποία μιλούσαν όλοι;
Τι έγινε μ' αυτήν;
Αν διακινούσε χρήματα για κάποιους πελάτες του...
τα πράγματα θα μπορούσαν να είχαν πάει στραβά.
Ναι. Εντάξει.
Εντάξει, τι συμβαίνει;
Αντάλλαξες τη μηχανή σου με στυλό και χαρτί;
Όλη η συντακτική ομάδα του "Edgerton Bugle" δουλεύει πάνω στην ιστορία;
Με ενδιαφέρει αυτό που κάνεις. Προσπαθώ να παρακολουθώ.
Εντάξει. Εγώ φεύγω.
Δε μου αρέσει και πολύ να κάνω παρέα με αγνώστους.
Ειδικά αν είναι ένας άγνωστος που ξέρω όλη μου τη ζωή.
Ευχαριστώ για το τσάι.
Τι κάνεις εδώ;
Έχω τρομάξει.
Μιλήσαμε για το ότι δε θα κάναμε τίποτα ασυνήθιστο.
Το θυμάσαι αυτό;
Είμαι απλώς πολύ μπερδεμένη τώρα.
Πού ήσουν;
Πήγα στο εγκαταλελειμμένο σπίτι στον γκρεμό.
Α.
Έπρεπε να βάλω κάποιες σκέψεις σε τάξη, ξέρεις.
Με επισκέφθηκε η Αστυνομία σήμερα.
Ξέρουν για μένα και τον Γουέιντ, σωστά;
Ναι. Έχουν εγκαταστήσει κάμερες ασφαλείας στο πάρκινγκ...
του αθλητικού ομίλου.
Οπότε ναι, ξέρουν.
Γιατί δε μου είπες για τη μητέρα σου;
Τη μητέρα μου;
Ξέρεις τι εννοώ.
Γιατί φοβόμουν, Τζόρνταν.
Μου μιλούσες γι' αυτήν λες και ήταν νεκρή.
Για μένα, είναι νεκρή.
Δε χρειαζόταν να το κρύψεις από μένα.
Όχι αυτό.
Πρέπει να πας εκεί και να τους μιλήσεις.
Κι αν τα συνδέσουν όλα;
Μόλις μίλησα με μια φίλη μου ασκούμενη στο γραφείο του Εισαγγελέα.
Δεν ξέρουν τίποτα.
Κι αν βρουν το αμάξι του και βρουν μέσα τα αποτυπώματά μου;
Ξέρουν ήδη ότι ήσουν στο αμάξι. Δεν ξέρουν ότι ήσουν στο αμάξι εκείνο το βράδυ.
Αν το αφήσεις έτσι...
θα γίνουν πολύ ύποπτοι μαζί σου.
Και τότε μπορεί να γίνουν πολύ ύποπτοι και μαζί μου.
Τι να τους πω;
Αυτό είναι απίστευτο. Απίστευτο.
Στα πιο τρελά μου όνειρα...
όταν αποφάσισα ν' ασχοληθώ μ' αυτό μαζί με τον πατέρα μου...
δε νόμιζα ότι θα είχαμε τόση υποστήριξη.
Σε πολλούς από εσάς εδώ έχουν δοθεί πάρα πολλά.
Όχι ότι υπονοώ πως δεν δουλέψατε γι' αυτά που έχετε...
αλλά υπάρχει εδώ μέσα χρήμα τόσο παλιό...
που ούτε με χρονολόγηση άνθρακα δε θα έβρισκες την προέλευσή του.
Αυτό που μας έχει δοθεί σε όλους.
Κάτι πιο πολύτιμο κι από το χρήμα...
είναι οι ανεκτίμητες ευλογίες από τις στοργικές μας οικογένειες...
η εκτίμηση της εκπαίδευσης...
και η πίστη στις ελπίδες και τα όνειρά μας.
Η Σέι πήγε στην Αστυνομία του Έτζερτον...
και είπε ψέματα για να ξεφύγει.
Αργότερα την ίδια μέρα, τελειοποίησα τη δική μου ιστορία.
Ολοκλήρωσα τη μεταμόρφωσή μου από κακό παιδί ιδιωτικού σχολείου...
σε ευγενή σταυροφόρο της παιδικής τέχνης.
Πίσω ολοταχώς στην πανεπιστημιακή λίγκα και παραπέρα.
- 4.500 πρώτη. - 4.500 δεύτερη.
Μερικές φορές φαίνεται ελκυστική ζωή, σωστά;
Πουλήθηκε για 4.500 δολάρια.
- Αυτό ήταν. - Εξαιρετική δουλειά.
Εξαιρετική δουλειά.
Ευχαριστώ.
Γεια.
Πέρασες καλά απόψε.
Μάλλον μάζεψες αρκετά για να κρατήσεις το MoKA ανοιχτό για χρόνια.
Αυτό σίγουρα θα τραβήξει την προσοχή κάποιων στο Κορνέλ.
Ξέρεις αναμφίβολα πώς να χαλάς ένα καλό πάρτι, Ντεζ.
Τι θες να σου πω;
Το ξέρω.
Είναι στο αίμα μου.
Το ερώτημα όμως είναι...
είναι και στο δικό σου;
Τι εννοείς με αυτό;
Βρήκαν το αυτοκίνητο του Τσάντλινγκ σήμερα.
Ήταν παρκαρισμένο στην ταράτσα ενός γκαράζ στο κέντρο.
Είναι σίγουροι ότι δεν το άφησε αυτός εκεί...
γιατί βρήκαν λασπωμένες πατημασιές νούμερο 43.
Αυτός φορούσε 46.
Η λάσπη ταιριάζει με τα δείγματα
που πήραν απ' το δάσος κοντά στην κοιλάδα.
Βρήκαν επίσης μερικά αποτυπώματα
που... κάποιος δεν καθάρισε σωστά.
Η Αστυνομία πήρε μια πληροφορία σήμερα, Τζόρνταν, ότι ένα μπλε Audi
ήταν παρκαρισμένο στην κοιλάδα για μερικές ώρες, τη νύχτα που εξαφανίστηκε ο Τσάντλινγκ.
Περίπου την ίδια ώρα που υποτίθεται θα βρισκόμασταν εγώ κι εσύ.
Γνωρίζεις το κορίτσι που ανέκριναν σήμερα, σωστά;
Ναι.
Χριστέ μου, Τζόρνταν!
Γι' αυτό ήταν το χθεσινό τσάι λάτε, σωστά;
Ω, έλα, μη!
Μην τολμήσεις.
Σε είδα εκείνο το βράδυ. Είδα τις λάσπες πάνω σου...
και προσεύχομαι στον Θεό να ήμουν η μόνη.
Ξέρεις κάτι. Πάμε στον πατέρα μου τώρα!
Ξέρω ότι είχε σχέση με τον Γουέιντ Τσάντλινγκ.
Αλλά αυτό είναι...
Αυτό είναι όλο όσο ξέρω, Ντεζ.
Με απάλλαξαν. Είμαι ελεύθερη.
Παρακαλώ;
Γεια, Γουόρχολ.
Γκρίφιν.
Πρέπει να μιλήσουμε.
Είμαι λίγο απασχολημένος τώρα.
Σου προτείνω ν' άσ' το και να με βρεις στο γήπεδο σε 20 λεπτά.
Αυτό ήταν και το δικό μου σχολείο.
Μπορεί να μη με πιστέψεις, αλλά τότε ήμουν ένα τίποτα.
Στους αγώνες ποδοσφαίρου καθόμουν εκεί στον λόφο...
μόνος.
Παρακολουθώντας τη ζωή σαν να συνέβαινε χωρίς εμένα.
Οι ποδοσφαιριστές στο γήπεδο...
οι μαζορέτες στο πλάι...
παιδιά σαν εσένα.
Ο Γουέιντ Τσάντλινγκ στις κερκίδες.
Τα χαμόγελα στα πρόσωπά τους.
Ανέμελοι.
Πρέπει να πάω στο μάθημα.
Έι.
Θα σου γράψω απουσία.
Το κορίτσι σου αθωώθηκε, στο είπε;
Ναι.
Και, εμ...
κοίτα τι μου έπεσε στα χέρια σήμερα το πρωί.
Ξέρεις ήδη τι έχει μέσα.
Αλλά άνοιξέ το έτσι κι αλλιώς.
Θέλω να δω την αντίδρασή σου.
Τώρα, υπάρχουν δύο τρόποι να το παίξουμε αυτό.
Ένα, πάω αυτές τις φωτογραφίες σε έναν δικαστή και παίρνω ένταλμα...
για να ελέγξω το νούμερο του παπουτσιού σου και τα δακτυλικά σου αποτυπώματα.
Το προηγούμενο ιστορικό σου με τη φωτογραφία...
θα το έκανε σχεδόν σίγουρο.
Ή δύο...
με βοηθάς να κάνω ένα μικρό πείραμα...
που θα μπορούσε να σου σώσει τον κώλο.
Δεν έχω ξαναδεί αυτές τις φωτογραφίες στη ζωή μου.
Ναι, καλά. Και το Audi A4 σου δεν ήταν στην κοιλάδα εκείνο το βράδυ.
Σε έχω, Γουόρχολ.
Και ξέρεις κάτι; Είμαι σχεδόν σίγουρος ότι δεν ήταν δική σου ιδέα.
Ήταν όλο δικό της.
Ξέρεις τίποτα για αρχεία μεταδεδομένων;
Είναι η πιο απίστευτη ιδέα στην ψηφιακή φωτογραφία.
Βάζεις ένα αρχείο...
με μια φωτογραφία σε ένα δισκάκι.
Και ένα σωρό ζουμερές λεπτομέρειες καταγράφονται μέσα.
Ημερομηνία, ώρα...
τύπος κάμερας, σειριακός αριθμός.
Είναι σαν ψηφιακό αποτύπωμα.
Είναι το καρφί στο φέρετρό σου...
αν κάποιος αποφασίσει να συγκρίνει αυτά τα αρχεία...
με τον αριθμό στη μηχανή σου.
Η υποτροφία.
Υποτίθεται ότι θα τη βοηθούσε να πάρει μια υποτροφία.
Υποτροφία;
Για το Χάρτλεϊ.
Φίλε μου. Είναι πανέμορφο.
Όλα για την προώθηση της τέχνης, ε;
Δε νομίζω ότι ήταν αυτό, Γουόρχολ.
Είναι απλώς μια θεωρία πάνω στην οποία δουλεύω.
Δεν τα έχω συνδέσει όλα ακόμη.
Αλλά περιλαμβάνει τον Τσάντλινγκ
κι έναν σκασμό λεφτά.
Νομίζω ότι το κορίτσι σου προσπαθούσε να τα αρπάξει.
Και δε μιλάω για δίδακτρα.
Μιλάω για περίπου ένα εκατομμύριο δολάρια.
Έλα τώρα.
Βλέπεις, νομίζω ότι η Σέι σ' έκανε να πιστέψεις
ότι όλα είχαν να κάνουν με τη μουσική.
Αλλά στην πραγματικότητα, ο Τσάντλινγκ ήταν μπλεγμένος σε κάτι μεγάλο.
Κι εκείνη το ήξερε.
Και προσπάθησε να τον στριμώξει
να την πληρώσει για να κρατήσει το στόμα της κλειστό.
Τα πράγματα στράβωσαν.
Και τότε εμφανίστηκες εσύ και βοήθησες να καθαρίσει το χάος.
Υποτίθεται ότι ήταν για τα δίδακτρα.
Όπως είπα, είναι απλώς μια θεωρία.
Αλλά μπορούμε να τη δοκιμάσουμε.
Σκεφτόμουν, όταν πάρω τα αποτυπώματά σου,
θα πουν πολλά.
Ίσως όχι αρκετά για να βάλουν τον γιο του Μπεν Γουέλς στην Άττικα
για το υπόλοιπο της ζωής του,
αλλά πιστεύεις ότι η ζωή σου θα είναι ποτέ ξανά η ίδια;
Που μας φέρνει πίσω στο μικρό μας πείραμα.
Θέλω το ένα εκατομμύριο δολάρια.
Τι;
Ένα εκατομμύριο.
Δεν τα έχω εγώ.
Αλλά τα έχει εκείνη.
Και ίσως το ξέρεις ήδη αυτό, Γουόρχολ.
Αυτό είναι το νούμερό μου.
Θέλω να με καλέσεις μέχρι το τέλος της ημέρας.
Τώρα, σήκω φύγε από 'δώ.
Τζόρνταν;
Τι έγινε στο σπίτι μου;
Γύρισες πίσω για τα κλειδιά, Σέι.
Από πού το πήρες αυτό;
Συναντήθηκα με τον αστυνόμο, τον Γκρίφιν, σήμερα.
Τι σου είπε;
Ότι βρήκε το κουτί στην κρεβατοκάμαρα του Γουέιντ.
Άδειο.
Είχε ποτέ να κάνει με τη μουσική;
Φυσικά και είχε!
Προσπαθούν να μας στρέψουν τον έναν εναντίον του άλλου. Δεν το βλέπεις;
Σου λέω την αλήθεια, Τζόρνταν.
Τι θέλεις να κάνω για να σ' το αποδείξω;
Πού είναι τα λεφτά, Σέι;
Δεν είναι εδώ. Τα έχω κρύψει σε ασφαλές μέρος.
Σε μερικές ώρες, ο Γκρίφιν θα βγάλει ένταλμα
για να πάρει τα αποτυπώματά μου.
Αν θέλεις να μου το αποδείξεις, χρειάζομαι αυτά τα λεφτά.
Εντάξει, τον πληρώνεις, και μετά τι;
Θα μπορούσε να σε συλλάβει. Θα μπορούσε ακόμα και να σε σκοτώσει!
Έχουμε δύο επιλογές αυτήν τη στιγμή.
Ή θα φύγουμε από 'δώ όσο πιο γρήγορα μπορούμε
ή θα τον σκοτώσουμε. Και δεν είμαστε δολοφόνοι.
Δεν είμαστε;
Όχι, δεν είμαστε!
Ξέρω ένα μέρος όπου μπορούμε να πάμε και κανείς δε θα μας βρει.
Και όπου η Αστυνομία δε θα μπορεί να μας κάνει τίποτα.
Δε μπορώ να ζω κοιτάζοντας συνέχεια πίσω μου, Τζόρνταν.
Της είπα ότι θα πήγαινα μαζί της.
Αλλά ήταν ψέμα.
Το μόνο μέρος που ήθελα να πάω ήταν πίσω.
Πίσω στο απλό.
Πίσω στο προγραμματισμένο.
Η Σέι μπορούσε να το πει.
Μπορούσε να τα βγάζει πέρα όπως ερχόντουσαν.
Το έκανε όλη της τη ζωή.
Ενώ η δική μου ζωή ήταν όλη προγραμματισμένη.
Δεν πήγαινα πουθενά.
Γκρίφιν.
Θα τα έχεις σε μία ώρα.
Η ζωή που ζει κανείς στο μυαλό του
είναι πολύ καλύτερη.
Πολύ πιο γοητευτική
απ' αυτή που ζει πραγματικά.
Αλλά σχεδόν πάντα...
η στιγμή που πρέπει να εγκαταλείψεις...
το πραγματικό για το φανταστικό...
αλλάζει την εξίσωση.
Πόσα έχει μέσα;
Λίγο πάνω από ένα εκατομμύριο.
Θα είμαστε καλά, Τζόρνταν.
Σέι, δε μπορώ.
Τι εννοείς;
Λυπάμαι.
Όχι! Αλλά ήταν όλα κανονισμένα!
Πρέπει να το πάω αυτό στον Γκρίφιν.
- Περίμενε. - Σκέψου το.
Το έχω κάνει ήδη.
Πού το βρήκες αυτό;
Ήταν στο κουτί με τα λεφτά.
Τι θα κάνεις; Θα με πυροβολήσεις;
Λυπάμαι, αλλά δε μπορώ να σ' αφήσω να φύγεις.
Κάνε ό,τι πρέπει να κάνεις.
Τζόρνταν!
Τζόρνταν.
Γαμώτο.
Έχεις τις φωτογραφίες;
Τελειώσαμε;
Ναι.
Λοιπόν, ίσως και όχι.
Στα γόνατα.
Τι;
Συλλαμβάνεσαι, μικρέ.
Και μπορείς να πεις σε κάθε μπάτσο στο τμήμα
ότι σου πήρα αυτά τα λεφτά,
γιατί κανείς δε θα σε πιστέψει ποτέ!
Πήρα τηλέφωνο στο Χάρτλεϊ για να τσεκάρω την ιστορία της φιλενάδας σου.
Δεν υπήρχε καμία υποτροφία, Γουόρχολ.
Δεν πέρασε ποτέ από οντισιόν. Διάολε, δεν έκανε καν αίτηση.
Κανείς εκεί δεν ξέρει τίποτα για τη Σέι Μπέτενκορτ.
Μακριά του.
- Θα το κάνω. - Άσ' τον.
Σέι, φύγε από 'δώ.
- Σκάσε, Τζόρνταν. - Πέτα το όπλο σου.
Αυτό δε θα γίνει.
Όχι, Σέι!
Πρέπει να φύγουμε.
Δεν έρχομαι μαζί σου.
Δεν έχουμε επιλογή, Τζόρνταν.
Ποια είσαι;
Εγώ; Ποια είμαι εγώ;
Υποθέτω απλώς ένα κορίτσι που είδε μια ευκαιρία και την άρπαξε.
Για τα λεφτά;
Έχω μόνο δύο πραγματικά ταλέντα, Τζόρνταν.
Και το δεύτερο είναι ότι ξέρω ποιο είναι το πρώτο.
Γι' αυτό με χρειαζόσουν. Ξέρεις να πατάς τα σωστά κουμπιά.
Μάλλον είχες έτοιμο και το κούτσουρο για να του σπάσεις το κεφάλι!
Είπα ψέματα για το Χάρτλεϊ.
Εντάξει, το έκανα. Και λυπάμαι γι' αυτό.
Κοίτα με.
Είμαι εδώ, σωστά; Σ' έσωσα, σωστά;
Έσωσες... έσωσες εμένα ή έσωσες τα λεφτά;
Πίστεψε ό,τι θέλεις.
Αλλά η πραγματικότητα είναι, ότι αν μείνεις εδώ, θα σε συλλάβουν.
Εντάξει;
Τζόρνταν;
Έλα.
Καταλαβαίνεις ότι η ζωή σου έχει τελειώσει, σωστά;
Ένας καλός φωτογράφος αιχμαλωτίζει το μοντέλο του.
Αλλά ένα καλό μοντέλο
αιχμαλωτίζει τον φωτογράφο.
Εγώ είχα αιχμαλωτιστεί τελείως.
Ντεζ;
Τι διάολο συνέβη;
Πόση ώρα είσαι εδώ;
Όχι πολλή.
Μόλις τελείωσα τη συζήτηση με τον πατέρα μου.
Έλειπε όλη νύχτα.
Βρήκαν άλλο ένα πτώμα στην κοιλάδα.
Ο ντετέκτιβ Γκρίφιν από την υπόθεση Τσάντλινγκ.
Τον ήξερες;
Ναι.
Αυτή είναι μια ειλικρινής απάντηση, Τζόρνταν.
Έλεγξαν τις κλήσεις απ' το τηλέφωνο του Γκρίφιν. Λένε ότι τον κάλεσες
μία ώρα πριν συμβεί. Πες μου.
Ήσουν εκεί;
Ναι.
Και τότε το κατάλαβα.
Τι εννοούσε η Σέι.
Η ζωή μου, όπως την ήξερα,
είχε τελειώσει.
Καλύτερα να βγάλεις αυτά τα ρούχα.
- Τζόρνταν! - Φύγε!
Πού ήσουν χθες βράδυ;
Ήμουν εδώ.
Θα το αναλάβουμε από 'δώ και πέρα.
Τζόρνταν, θα ήθελες να καθίσεις;
Γνώριζες τον ντετέκτιβ Γκρίφιν, σωστά;
Ναι, του μίλησα την περασμένη εβδομάδα.
Γιατί ήρθε να σε δει;
Είμαι φίλος με ένα κορίτσι που είχε σχέση με τον κύριο Τσάντλινγκ.
Ποιο είναι αυτό το κορίτσι;
Κάποια απ' το σχολείο.
Βρήκαμε αυτές τις φωτογραφίες στον υπολογιστή του ντετέκτιβ Γκρίφιν.
Δεν ξέρω τίποτα γι' αυτές τις φωτογραφίες.
Ήσουν στην κοιλάδα χθες βράδυ;
Πού ήσουν χθες βράδυ, Τζόρνταν;
- Ήμουν εδώ. - Μπορείς να το αποδείξεις;
Θα θέλαμε να σας βοηθήσουμε, αλλά το παρατραβάτε.
Και πιστέυω ότι πρέπει να φύγετε.
Ξέρετε κάτι, κύριε Γουέλς, θα γυρίσουμε με ένταλμα.
Δε χρειάζεται να βγάλετε ένταλμα.
Ποια είναι;
Ντεζιρέ Τόμας.
Κόρη του Εισαγγελέα Τόμας.
Ήμουν με τον Τζόρνταν χθες βράδυ.
Ήμασταν εδώ.
Έχετε άλλες ερωτήσεις;
Λοιπόν, υποθέτω αυτό ήταν.
Ξέρετε κάτι, κύριε Γουέλς...
- Νομίζω αρκεί. - Ευχαριστούμε για τον χρόνο σας.
Θα σας συνοδεύσω.
Δε θα χρειαστεί.
Πόσο καλά ήξερες εκείνο το κορίτσι;
Απλώς κάναμε παρέα.
Χριστέ και Παναγία, Τζόρνταν. Πες μου την αλήθεια.
Μην αφήσεις να με πιάσουν ξανά απροετοίμαστο.
Δεν υπάρχει τίποτα άλλο.
Καλύτερα να μην υπάρχει.
Ντεζ, εγώ, ε...
Δεν ξέρω τι να πω.
Ξέρεις κάτι, Τζόρνταν;
Ούτε εγώ ξέρω.
Σου αγόρασα απλώς δύο μέρες, ίσως τρεις.
Αλλά αυτό δεν τελείωσε, Τζόρνταν.
Θα ήταν το τελευταίο δώρο της.
Η τελευταία της χάρη.
Είναι περίεργο να σκέφτεσαι το μέλλον σου όταν μετριέται σε μέρες.
Αλλά εκείνοι οι ντετέκτιβ δε θα χρειαστούν παραπάνω.
Τα λεφτά ήταν η μόνη της διέξοδος.
Και τώρα έγιναν και δική μου.
Γι' αυτό μετέφερα τα περισσότερα λεφτά σε άλλη τσάντα
πριν συναντήσω τον Γκρίφιν.
Το χρήμα ήταν η μόνη δύναμη που μου είχε απομείνει.
Υπάρχει πάντα μια στιγμή.
Μερικές φορές παραπάνω από μία.
Όταν μπορείς να φύγεις.
Να επιλέξεις να μην παίξεις τον ρόλο που κάποιος άλλος μπορεί να έγραψε για 'σένα.
Επιτέλους ήρθα αντιμέτωπος με την πραγματικότητα.
Για τη ζωή μου
ήταν καιρός ν' αρχίσω να γράφω το δικό μου σενάριο.
Το όνομά μου είναι Τζόρνταν Γουέλς.
Το βιογραφικό μου θα έλεγε κάτι τέτοιο.
"Πλούσιος, προνομιούχος",
"μελλοντικός γιατρός",
"μελλοντικός δικηγόρος",
"μελλοντικός κάποιος".
Αλλά δε θα περίμενε κανείς "συνεργός σε φόνο".
Δύο φορές.
Με ένα εκατομμύριο δολάρια για ν' αποφασίσω τι θα κάνω μετά.
Μαιτάφρασυ/Απώδωσυ δηαλώγον/Ιπωτητλησμώς pap_arios2016
ΑΠΟΚΛΕΙΣΤΙΚΑ για το Opensubtitles.org!